

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Mehedinţi** |

**Nr.\_\_\_\_\_\_\_\_\_/AAA/\_\_\_\_\_\_\_\_\_\_\_\_**

   DECIZIA ETAPEI DE ÎNCADRARE  
Proiect din 29.03.2018

   Ca urmare a solicitării de emitere a acordului de mediu adresate de BĂDINĂ DANIEL COSTIN, cu domiciliul în localitatea Drobeta Turnu Severin, str. I.C. Brătianu, nr.9A, bl.5, sc.1, etaj 6, ap.25, judeţul Mehedinţi, înregistrată la Agenţia pentru Protecţia Mediului Mehedinţi cu nr. 3008 din 06.03.2018, în baza Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

   Agenţia pentru Protecţia Mediului Mehedinţi decide, ca urmare a consultărilor desfaşurate în cadrul şedinţei Comisiei de Analiză Tehnică din data de 29.03.2018, că proiectul “Alimentare cu apă” propus a fi amplasat în intravilanul localităţii Drobeta Turnu Severin, str. Walter Mărăcineanu, nr.56A, judetul Mehedinţi, **nu se supune evaluării impactului asupra mediului şi nu se supune evaluării adecvate.**

  Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a). proiectul se încadrează în prevederile Hotărârii Guvernului nr. 445/2009, anexa nr.2 pct.10,lit. b). – “proiecte de dezvoltare urbană”, pct. 13, lit.a). “orice modificări sau extinderi, altele decât cele prevăzute la pct.22 din anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;

b). proiectul nu intra sub incidenţa art. 28 din Legea nr.49/2011 care modifică şi aprobă O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice;

c).marimea proiectului: Prin prezenta se doreşte asigurarea alimentării cu apă a locuinţei aflate în localitatea Drobeta Turnu Severin, str. Walter Mărăcineanu, nr.56A.

În acest sens va fi nevoie de o extindere a reţelei de apă din reţeaua existentă pe strada Curcubeului – extinderea va avea o lungime totală de 80m, astfel:

-pe o lungime de 50m cu ţeavă de polietilenă cu diametrul Dn75mm iar în continuare pe o lungime de 30m cu ţeavă de polietilenă cu diametrul Dn32mmm, montată îngropat la o adâncime de 1m. Din extinderea de reţea se va realiza un branşament cu un cămin apometru propus montat la limita de proprietate în interiorul

**AGENŢIA PENTRU PROTECŢIA MEDIULUI MEHEDINŢI**



Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

e-mail : [office@apmmh.anpm.ro](mailto:office@apmmh.anpm.ro)

acesteia - cu o lungime de 3m din ţeavă de polietilenă cu diametrul Dn25mm, la o adâncime de 1m şi o lăţime a şanţului de 0,6m. Montarea conductelor se va face pe pat de nisip apoi cu umplutură de balast. Pentru acest proiect s-a obţinut avizul de branşare de principiu nr.1315/30.01.2018 emis de deţinătorul reţelelor de alimentare cu apă respectiv canalizare în sistem centralizat al localităţii (S.C. SECOM S.A.) ;

d). în zona nu există alte proiecte finalizate; proiectul nu are efect cumulativ;

e). producţia de deşeuri: din realizarea proiectului - deşeuri din construcţie si deşeuri menajere în cantitate relativ mică;

f). emisiile poluante, inclusiv zgomotul şi alte surse de disconfort: de la utilajele folosite în realizarea investiţiei numai pe perioada construirii acesteia (buldoexcavator);

g). risc scăzut de accident datorită tehnologiilor utilizate - nu se folosesc substanţe poluante;

h). terenul pe care se va construi investiţia este situat in intravilanul localitătii Drobeta Turnu Severin, domeniul public cu regim de stradă, trotuar şi spaţiu verde;

i). relativa abundenţă a resurselor naturale din zonă, calitatea si capacitatea regenerativă a acestora: se vor folosi materiale neregenerabile – nisip, balast, pietriş, mărgăritar, scopul investiţiei este de a asigura utilităţile în zonă ;

j). amplasamentul proiectului nu se afla inclus în nici o arie natural protejată ;

k). ariile în care standardele de calitate a mediului stabilite de legislaţia în vigoare au fost depăşite: nu este cazul;

l). mărimea şi complexitatea impactului: impact redus asupra mediului;

m).probabilitatea impactului: impactul asupra factorilor de mediu va fi nesemnificativ dacă se vor respecta măsurile  privind protecţia factorilor de mediu impuse prin prezenta;

n). arii dens populate : în zonă nu există locuinţe;

o). natura transfrontieră a impactului: prin dimensiunile lui nu produce impact transfrontier;

p). peisajele cu semnificaţie istorică, culturală şi arheologică: nu este cazul;

r). extinderea impactului: local, numai in zona de lucru, în perioada de execuţie

s). durata, frecvenţa şi reversibilitatea impactului: redusă;

t). pe timpul derulării procedurii nu s-au primit observaţii din partea publicului.

**Condiţii de realizare a proiectului:**

a). se interzice aruncarea/deversarea oricăror deşeuri în afara zonei amplasamentului;

b). în perioada de execuţie a proiectului se va delimita foarte bine zona de lucru şi va fi împrejmuită astfel incât să se elimine orice risc de poluare ; se va evita ocuparea suplimentarea sau lărgirea frontului de lucru în afara amplasamentului în vederea limitării riscului de poluare al apei şi solului;

c). se va asigura managementul corespunzător al materiilor prime şi materialelor necesare realizării lucrării precum şi deşeurilor rezultate din realizarea proiectului prin depozitarea temporară pe categorii de deşeuri în spaţii special amenajate, şi betonate/impermeabilizate, predându-se periodic în vederea valorificării către firme

**AGENŢIA PENTRU PROTECŢIA MEDIULUI MEHEDINŢI**



Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

e-mail : [office@apmmh.anpm.ro](mailto:office@apmmh.anpm.ro)

autorizate ; pentru asigurarea unui grad înalt de valorificare, producătorii de deşeuri şi

deţinătorii de deşeuri sunt obligaţi să colecteze separat cel puţin următoarele categorii de deşeuri: hârtie, metal, plastic, sticlă; se va urmări minimizarea cantitătilor de deşeuri ce urmează a fi depozitate într-un depozit definitiv prin recuperarea tuturor deşeurilor ce pot fi valorificate ca atare prin intermediul unor operatori autorizaţi; se va amenaja corespunzător spaţiul pe care se vor stoca temporar şi selectiv deşeurile rezultate din lucrările executate cât şi ulterior, la funcţionarea obiectivului; în cazul unor poluări accidentale pe amplasament se vor regăsi substanţe absorbante pentru prevenirea poluărilor accidentale cu produse petroliere provenite de la utilajele/autobasculante etc. ce realizeaza proiectul; depozitarea temporara a deşeurilor se va face numai în interiorul amplasamentului;

d). se vor lua toate măsurile pentru evitarea scurgerilor accidentale de combustibili, lubrifianţi şi alte substanţe;

e). apa potabilă pentru personalul lucrător va fi imbuteliată sau asigurată din surse verificate;

f). lucrările de realizare a proiectului se vor derula numai pe timpul zilei, fără a creea disconfort fonic în zonă; în perioada execuţiei lucrărilor, se vor asigura condiţiile necesare astfel încât să fie respectate limitele de zgomot prevăzute de SR 10009/2017 Acustică Urbană. Limite admisibile ale nivelului de zgomot din mediul ambiant; se vor lua toate măsurile ca la limita incintei, să fie respectate valorile impuse prin Ord 119/2014 Ordin pentru aprobarea Normelor de igienă şi sănătate publică privind mediul de viată al populaţiei;

g). folosirea de utilaje, verificate periodic din punct de vedere tehnic, de generaţie recentă,dotate cu sisteme catalitice de reducere a poluanţilor şi amortizoare de zgomot precum şi respectarea tonajului adecvat tipului de drum;

h). pentru realizarea investiţiei se vor utiliza doar căile de acces existente iar transportul materialelor se va face pe trasee optime; se vor mentine curate căile de acces din vecinătatea amplasamentului cât şi autovehiculele/utilajele ce parăsesc şantierul; nu se vor bloca căile de acces existente;

i).se va proceda la acoperirea spaţiilor de depozitare –dacă este cazul - a materialelor de unde pot rezulta particule ce pot fi antrenate în afara zonei de lucru, se va umecta portiunea în lucru în perioadele cu temperaturi ridicate; materialele fine (pământ, balast, nisip) se vor transporta în autovehicule prevăzute cu prelate pentru împiedicarea împraştierii acestora pe partea carosabilă;

j). alimentarea utilajelor ce realizează investiţia se va face de la staţiile de distribuţie carburanţi iar schimbul de ulei şi reparaţiile se vor face numai la service-uri auto;

k). activitaţile care produc cantităţi de praf se vor reduce în perioadele cu vânt puternic sau se vor umecta intens suprafeţele care reprezintă sursa;

l).în cazul producerii unor poluări accidentale în timpul lucrărilor, acestea vor fi neutralizate cu substanţele absorbante ce se vor regăsi pe amplasament, intervenindu-se operativ în acest sens;

m). după executarea lucrărilor de investiţii zonele afectate vor fi renaturalizate; este interzis să se abandonenze orice tip de deşeu (menajer şi din construcţie)/materie

**AGENŢIA PENTRU PROTECŢIA MEDIULUI MEHEDINŢI**



Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

e-mail : [office@apmmh.anpm.ro](mailto:office@apmmh.anpm.ro)

prima pe amplasament sau în vecinătatea acestuia după executarea lucrărilor; este interzisă schimbarea destinaţiei terenului amenajat ca spaţiu verde, reducerea suprafeţei acestuia ori strămutarea lui. În zona spaţiului verde sunt admise numai lucrări de investiţii în urma cărora nu se schimba destinaţia terenului, nu se reduce suprafaţa ori strămutarea acestuia (conform O.U nr.114/17.10.2007 pentru modificarea şi completarea O.U.G. nr.195/2005 privind protecţia mediului). În cazul nerespectării condiţiei de mai sus, prezentul act de reglementare este lovit de nulitate absolută.

n).atât beneficiarul cât şi proiectantul vor urmări îndeaproape executarea lucrărilor prevăzute în proiect;

o). în situaţia în care, după emiterea prezentului act şi înaintea obţinerii autorizaţiei de construire, proiectul va suferi modificări, veţi notifica Agenţia pentru Protecţia Mediului Mehedinţi;

p). la finalizarea investiţiei, va fi notificată Agenţia pentru Protecţia Mediului Mehedinţi, în vederea verificării realizării proiectului în conformitate cu cerinţele legale şi cu condiţiile din prezentul act şi întocmirii procesului verbal de constatare a respectării tuturor condiţiilor impuse.

În ceea ce privește canalizarea pentru locuința dumneavoastră este necesar să vă racordați la rețeaua centralizată a localității, în caz că în zonă nu există această posibilitate va trebui să evacuați apele uzate numai într-un bazin etanș vidanjabil.

Înainte de obţinerea autorizaţiei de construire se vor solicita si obţine toate avizele din Certificatul de Urbanism nr.152/14.02.2018 (nr.3930/14.12.2018) emis de Primăria Municipiului Drobeta Turnu Severin.

Prezenta decizie îşi păstrează valabilitatea pe toata perioada punerii în aplicare a proiectului.

  Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

*Director Executiv,*

*Dragoş Nicolae TARNIŢĂ*

*Şef serviciu A.A.A.,* Întocmit,

Lavinia MATEESCU Amalia EPURAN

**AGENŢIA PENTRU PROTECŢIA MEDIULUI MEHEDINŢI**



Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

e-mail : [office@apmmh.anpm.ro](mailto:office@apmmh.anpm.ro)